
**KOLSTAD  
MENIGHET**

****

**ÅRSMELDING 2022**

**Årsmøte 12.03.2023**

**INNHOLDSFORTEGNELSE side**

**1. Generell informasjon 3-5**

**1.1 Arbeid i menighetsråd**

**1.2 Informasjon og formidling**

**1.3 Menighetens misjonsprosjekt**

**1.4 Staben**

**1.5 Frivillige**

**2. Økonomi 5-6**

**3. Prestetjenesten 6**

**4. Diakoni 6-8**

**5. Trosopplæring 8-9**

**1.Generell informasjon**

**Menighetsrådet 2019-2023**

Ranfrid Solem Forsell

Helge Rognhaug

Sissel Trøan

Robert Johansen

Matthias Alpermann til 31.08.2022

Per Even Robertstad fra 01.09.2022

Ragnhild Viktoria Tvete Krogstadmo

Lauritz Løfall

Einar Sæterbø

Hanne Jystad

Solaug Trøan Ellefsen (permisjon fra våren 2020)

1.1 Arbeid i menighetsråd

Menighetsrådet hadde 10 møter i 2022.

Dette nye arbeidsåret startet med valg av leder og nestleder for 2022. Begge ble gjenvalgt.

Vi hadde 6 møter i vårsemesteret og 4 i høstsemesteret.

I vårsemesteret hadde Trondheim Gospelkor konsert den 28.04.2022. Stort oppmøte og en flott konsert.

Som vanlig var det dugnad før konfirmasjonstiden. I slutten av april var det vasking og ryddig samt støvsuging av stoler og tørking av støv. Og vi har hatt oppe til lufting om stolene snart er moden for utskifting.

Menighetsrådet gikk gjennom diakoniplanen i vårsemesteret. Hadde noen tilbakemeldinger til diakonen som reviderte og justerte. Oppdatert diakoniplan godkjent i møte 18.10.2022.

Høsten 2022 var kantor Erling W. Aasgård tilbake i Kolstad. Matthias Alpermann gikk ut i permisjon i august, og Per Even Robertstad gikk inn i stillingen som sokneprest. Ingen er ansatt i kapellanstillingen ved årsskiftet, Øyvind Brastein har vikariert i stillingen.

Torkell Sørensen er vikar som menighetspedagog frem til 14.08.2023.

Det ble i løpet av høsten nedsatt valgkomite til å arbeide mot neste års MR-valg. Det ble arbeidet med muligheten for å arrangere Alpha-kurs sammen med Heimdal Menighet.

Høstfestivalen ble gjennomført 29.-30. oktober.

Takket være frivillige og stabens engasjement ble den også i år gjennomført med barne- og familiedag på lørdag, hvor barnekoret hadde konsert for oss. Det var salg av mat og drikke samt åresalg. Noe lavere oppmøte enn forrige år.

Søndag var det rockegudstjeneste med veldig godt oppmøte.

***Ranfrid Solem Forsell, menighetsrådsleder i 2022***

**1.2 Informasjon og formidling**

Vi gav ut fire nummer av menighetsbladet for Heimdal, Tiller og Kolstad i 2022, i mars, juni, september og november. Redaksjonskomiteen bestod i 2022 av Dagfinn Bjerkestrand, Åge Søsveen og Jon Smidt fra Heimdal, Kaarina Kauppila fra Tiller og Matthias Alpermann fra Kolstad.

**1.3 Menighetens misjonsprosjekt**

Kolstad menighet støtter Det norske misjonsselskap (NMS) sitt arbeid blant fulanitalende mennesker i Mali. Fulaniene er et nomadefolk med en sterk og stolt tradisjon som de ønsker å bære videre. Misjonærene bruker tid på å bygge relasjoner til enkeltpersoner for å skape tillit og respekt hos hele familier og større klaner. Man kan lese mer på NMS sine hjemmesider, www.nms.no.

**1.4 Staben**

Ved utgangen av 2022 var alle stillinger i staben bemannet i henhold til planene for Kolstad menighet:

Matthias Alpermann, sokneprest permisjon fra 01.09.2022.

Per Even Robertstad, sokneprest fra 01.09.2022

Øyvind Brastein, vikarprest.

Inger Johanne Kristiseter, diakon

Kristin K. Ofstad, kateket

Erling With Aasgård, kantor tilbake fra 1.9.2022

Katrine Svingen Hegglund, menighetspedagog, permisjon fra september 2022.

Tove Kyvik, vikar kantor til 1.9.22

Rigmor Bergh menighetspedagog for ungdom.

Torkell Sørensen vikar menighetspedagog fra september 2022.

Trine Ressem Skei, menighetsforvalter

May Oddrun Næss, kirketjener

**1.5 Frivillige**

Den frivillige «staben», ca. 80 stk, gjør et stort og viktig arbeid på mange områder i menigheten. Kirkeverter, onsdagstreff, barnekorene, høstfestivalen og diverse trosopplæringsarrangement er eksempler på aktiviteter med stort behov for frivillig innsats. Den frivillige staben trenger hele tiden fornying og styrking og det er viktig at menigheten fremstår som interessant og viktig for de som ønsker å utføre frivillig arbeid. ***Vi trenger frivillige både til mer kontinuerlige oppgaver som kirkeverter, medlemmer i utvalg etc. og frivillige til f.eks. kakebaking og til å delta ved spesielle arrangementer. Vi tar imot nye frivillige med glede, det er bare å si ifra!***

***Takk***

Stab og frivillige har gjort en stor innsats også i 2022.

**2. Økonomi**

Menighetens inntekter er basert på ofringer, givertjenesten og utleie av lokaler.

Da Norge ble rammet av pandemi, stoppet periodevis menighetsarbeidet, som igjen førte til at også inntekter og utgifter stoppet, dette preget økonomi i 2022 også.

Resultatet for 2022 ble i mindreforbruk på kr. 144 000,-

Overskuddet/mindreforbruket kommer av flere elementer:

Bruk av tilskuddsmidler til aktiviteter (spes. covidmidlene til frivillighetsarbeid)

Utleie av kirken


Økte offerinntekter til egen menighet

Økte renteinntekter

Beskjedne innkjøp til onsdagstreffet (men likevel like gode inntekter)

Konfirmantene (noe som utjevnes utover våren 2023 og avregnes mot Heimdal menighet ut fra antall konfirmanter fra hvert sokn)

Menighetsrådet godkjenner årsregnskap for 2022, så lenge revisor ikke har bemerkninger.



Resterende beløp settes til disposisjonsfond.

23/2.2023

Trine Ressem Skei, menighetsforvalter.

**3. Prestetjenesten**

Det er to 100% prestestillinger i Kolstad menighet. Men sokneprest Matthias Alpermann sluttet i sin stilling den 1. september, og Per Even Robertstad overtok som sokneprest. Tidligere prest i Kolstad, Øyvind Brastein har siden september fungert som kapellan i 50% stilling. Dvs at han har forrettet gudstjenester og kirkelige handlinger. Rigmor Bergh har vikariert 20% i konfirmantarbeidet. Prestetjenesten som helhet har dermed vært litt redusert ift vanlige arbeidsoppgaver, både på sitt tjenestested i tillegg til oppgaver i prostiet.

Året 2022 har stort sett forløpt normalt etter to år med korona. Kun i januar var det noen begrensninger mht antall gudstjenestedeltakere. Det ble feiret 62 gudstjenester i menigheten, både i lokalkirken og på helsehus. Av disse var 44 gudstjenester med nattverd.

Det ble døpt 61 barn som er bosatt i soknet. Av disse ble 32 barn døpt i andre enn menighetens kirke. I tillegg ble det døpt 9 barn fra andre menigheter.

Det ble avholdt fire barnehagegudstjenester før jul, og skolegudstjenestene var tilbake i fullt antall som før nedstengningen. Soknepresten var på besøk i èn barnehage i forbindelse med julen, men vi regner med at det antallet vil stige i 2023. Prestene har hatt god kontakt med helsehuset og har hatt besøk/andakter der månedlig i tillegg til faste gudstjenester. I tillegg har de vært til disposisjon når det gjelder soknebud og samtaler.

Det har vært 59 gravferder for bosatte i menigheten; 30 av dem ble forrettet i Kolstad kirke til både avdøde fra menigheten og utenfra.

Det ble utført to vigsler i Kolstad kirke i 2022.

Kolstad menighet driver et arbeid med et bredt spekter, som delvis gjenspeiles i gudstjenesten og ved kirkelige handlinger. Utfordringer for menigheten ligger bl.a. i å skape og bygge fellesskap, rekruttere flere frivillige, skape interesse for kirkens arbeid og bli mer synlig i lokalmiljøet.

*Per Even Robertstad*

**4. Diakoni**

Diakoni er kirkens omsorgstjeneste. Diakonen leder det diakonale arbeidet i menigheten, og hele menigheten er med på det diakonale arbeidet. Nedenfor vil en gå inn på noe av det diakonale arbeidet:

- Onsdagstreff: Det har i løpet av året vært 13 samlinger, med 15-80 personer til stede. De drives av frivillige sammen med diakonen og kantor. Noen ganger er andre fra staben involvert med musikk eller andakt.

- Adresseavisens juleinnsamling hadde i år 173 søknader som ble innlevert i Kolstad kirke. I tillegg til disse er det søknader fra menighetens område som har blitt levert direkte til Frelsesarmeen.

- Kirkens Nødhjelps fasteaksjon, var digital i 2020 og 2021, i 2022 hadde vi igjen dør-til-dør- bøsseaksjon og det ble i Kolstad menighet til sammen innsamlet 120.289 kr til Fasteaksjonen, noe som var et rekordstort beløp for menigheten.

- Sorgarbeidet. Felles temakveld om sorg for hele Trondheim, arrangert i september i Vår Frue Kirke, 85 personer til stede. Minnegudstjeneste i Kolstad kirke allehelgensdag: 47 personer til stede (sendt invitasjoner til de som er oppført som pårørende fra det siste året). Det har vært 7 sorggrupper i Trondheim dette året, det ble startet grupper både om høsten og våren. Pårørende får informasjon om sorggrupper når de får invitasjon til felles temakveld og minnegudstjeneste, i tillegg annonseres det i Adressa, plakater, facebook og hjemmesider.

- Matutdeling. I 2020 ble det startet opp matutdeling lokalisert til Heimdal kirke, denne har blitt utvidet og det er per i dag ca. 70 husstander som får mat hver måned gjennom matutdelingen. Dette er et samarbeid mellom Heimdal menighet, Byneset og Leinstrand menigheter og Kolstad menighet der diakoner og frivillige er involvert. Maten blir henta på Matsentralen i Fossegrenda og mottakere av maten bor i en av de nevnte menigheter.

- Det er flott med alle som har vært en del av det diakonale arbeidet gjennom å være der for andre mennesker. Diakonen har hatt samarbeid med stab, frivillige, frivilligsentral, helsehuset og andre instanser i nærmiljøet. Foruten allerede nevnte aktiviteter har blant annet besøksrunder/andakt/sangstund på helsehuset, tilstedeværelse på bydelscafeen, hjemmebesøk og samtaler vært en viktig del av det diakonale arbeidet.

*Inger Johanne Kristiseter*

* Åpen samling, Søbstad helsehus.

Kolstad menighets månedlige tiltak med "Åpen samling" på i Storstua på Søbstad helsehus ved Søbstad / bydels kafé synliggjør bydelens flerkulturelle mangfold og gir økt kontakt mellom ulike kulturer. Aktiviteten fremmer medvirkning og frivillighet.

Fra Søbstad helsehus er det deltakere fra alle avdelinger, inklusive besøkere. Det er lagt vekt på at familier med barn noen ganger deltar i programmet.

Primær målgruppe er beboere på helsehuset, personer på korttidsopphold, pårørende og beboere i trygdeboligene.

Robert Ditlev Johansen og Dagfinn Moksnes er leder av "Åpen samling" og har Karin Akset, Inger Johanne Fornes, Leon Jensen, Helge Aune og Anne Marie Christoffersen, alle inklusive ledere som frivillige hjelpere.

At tiltaket lar seg gjennomføre og at det lykkes så godt, skyldes et godt samarbeid med Søbstad helsehus, leder Kari Johansen og aktivitør Ingunn Ballstad.

*Robert Ditlev Johansen*

**5. Barn og ungdom 2022 i Kolstad**

**Trosopplæring**

Det føles godt at vi har fått et bortimot normalt år etter 2 pandemiår med veldig redusert aktivitet. Noen arrangement er felles for flere menigheter. (Kolstad, Heimdal, Tiller, Klæbu, Byneset og Leinstrand).

Følgende tiltak er gjennomført i 2022: Babysang, adventsamling, vårsamling, 4-årsbok, førsteklasses gudstjeneste med utdeling av 6-årsbok, under- og undredag i Heimdal kirke, barnekoret Komba-ja med to ulike aldersgrupper, lys våken, skaperfest,

Følgende tiltak ble ikke gjennomført av ulike årsaker: tårnagentdag, tårnagent 2, kirketeater, høytidsgøy, lys levende.

Kort oppsummert: Det er generelt svært lav oppslutning på tiltakene, unntatt babysang og kor.

**Konfirmanter og ungdom**

55% valgte konfirmasjon det siste året (21/22). Dette er en stor nedgang, og en del arrangement måtte avlyses tidlig på året som følge av pandemien. Konfirmasjonsgudstjenestene ble gjennomført uten noen form for restriksjoner i mai.

Fra høsten av gikk menighetspedagog for ungdom inn i arbeidet som følge av vakant kapellanstilling. Konfirmantleirer ble gjennomført i fellesskap med Heimdal, på Mjuklia og konfAction på Stjørdal. Felles dag for pilegrimsvandring Kolstad og Heimdal ble også gjennomført. Noen fellesprosjekter med Heimdal er ennå ikke utprøvd pga korona, men blir prøvd ut i nåværende konfirmantår.

\*Lederkurs for ungdom: ingen deltakere

\*Rockegudstjeneste for hele prostiet i Kolstad kirke.

\*Prosjektet «Ung på Sørsia» ble avsluttet 1.juni. Frokost-kafé har ikke vært et tilbud på Huseby eller Flatåsen i år. Oppsøkende virksomhet på fredagskvelder blir gjennomført så lenge bemanning er på plass.

\*Torsdagscafé i Kolstad kirke ble redusert til annenhver torsdag fra høsten pga manglende bemanning. Dette er et tiltak som fungerer godt med lik fordeling av ungdom fra menighetene

\*Ungdom 15+: Oppstart av ny aktivitet i Heimdal kirke, en fredag i måneden

**Samarbeid med barnehager og skoler**

Kontakten med skoler og barnehager har vært opprettholdt ved sokneprest og vikarprest. Menighetspedagog har deltatt litt, mens kateket ikke har mulighet til deltakelse pga ansvar for to menigheter.

Påske: 1 stk påskevandring

Jul: Det ble også gjennomført 4 adventsgudstjenester og 1 besøk i en barnehage. Samarbeidet med skolene har vært godt, men har kun vært knyttet til skolegudstjenestene.

Vi har hatt besøk av 5 klasser fra videregående skole, på initiativ fra skolen.

**Bemanning og ledere**

Trosopplæringen fikk litt annen organisering/bruk av tilsatte dette året. I januar ble menighetspedagog ungdom tilsatt og Rigmor Bergh gikk inn i stillingen. Menighetspedagog barn er ute i permisjon og Torkell Sørensen er inne i et års vikariat. Begge har ansvar for både Kolstad og Heimdal.

Vi er helt avhengig av frivillige for at vi skal kunne gjennomføre bl.a konfirmantleirer. Frivillige deltar også på torsdagscaféen og i oppsøkende arbeid. Frivillige gjør en uvurderlig innsats for at ungdomsarbeidet kan gjennomføres. Vi har i år hatt med ledere fra Byneset/Leinstrand for å kunne gjennomføre konfirmantleirer. Det ble sendt 1 delegat til ungdomstinget.

*Kolstad, 19.01.22*

*Kristin K Ofstad, kateket*

Besøksadresse

Reier Søbstads veg 11, 7078 Saupstad

Postadresse

Kolstad menighet, PB. 2300 Torgarden, 7004 Trondheim

Telefon

922 12 454

e-post

post.kolstad.trondheim@kirken.no

Internett

[www.kirken.no/Kolstad](http://www.kirken.no/Kolstad)

[www.facebook.com/KolstadKirke](http://www.facebook.com/KolstadKirke)

Gavekonto

1503 82 19887

74623 (Vipps)

Organisasjonsnummer

876 998 262